To dråper vann
Introen til denne – en lengre filmsekvens med private barndomsvideoer av tvillingene – fortjener en femmer i seg selv; et utrolig søtt avbrekk i konserten! 
Sekvensen avsluttes selvfølgelig med seieren i MGP 
Jr. med denne sangen for fire år siden. 
Låta er like fengende som den gang, litt tyngre og med litt lekeslossing på scenen. 
Nå vaies det heftig med armene i Spektrum! 
Det toppes med Thomas og Harald på scenen i noenlunde samme outfit som tvillingene hadde for fire år siden. 
Bakgrunnen er et besøk i Senkveld-sofaen der Thomas og Harald lovte å fremføre denne dersom Marcus og Martinus kom til å spille i Spektrm. 
De fire skaper et herlig kaos på scenen, selv om Harald ikke «naila» den helt, slik han påstår… 
